Rozhodnutie Komisie
zo 17. júna 1997,
ktorým sa mení a dopĺňa rozhodnutie č. 94/324/ES ustanovujúce osobitné podmienky pre dovoz produktov rybolovu a akvakultúry z Indonézie
(Text s významom pre EHP)
(97/401/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady č. 91/493/EHS z 22. júla 1991 ustanovujúcu zdravotné podmienky pre výrobu a umiestňovanie rybacích výrobkov na trh [1], naposledy zmenenú a doplnenú smernicou č. 95/71/ES [2], najmä na jej článok 11 ods. 5,
keďže zoznam prevádzkární schválených Indonéziou pre dovoz produktov rybolovu a akvakultúry do spoločenstva bol vypracovaný v rozhodnutí Komisie č. 94/324/ES [3], naposledy zmenenom a doplnenom rozhodnutím č. 96/31/ES [4]; keďže tento zoznam môže byť zmenený na základe predloženia nového zoznamu príslušnými orgánmi Indonézie;
keďže príslušné indonézske orgány predložili nový zoznam, v ktorom sa dopĺňa 35 prevádzkární, ruší 119 prevádzkární a menia sa údaje o jedenástich prevádzkárňach;
keďže je potrebné zmeniť a doplniť zoznam schválených prevádzkární;
keďže opatrenia uvedené v tomto rozhodnutí sú v súlade s postupom stanoveným v rozhodnutí Komisie č. 90/13/EHS [5],
PRIJALA TOTO ROZHODNUTIE:
Článok 1
Príloha B k rozhodnutiu č. 94/324/ES sa nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 17. júna 1997